b"\n_START_ARTICLE_\nDen 75. Golden Globe-utdelingen\n_START_PARAGRAPH_\nDen 75. Golden Globe-utdelingen ble avholdt 7. januar 2018, og det ble utdelt priser til de beste prestasjonene fra film- og TV-\xc3\xa5ret 2017. Utdelingen ble holdt i The Beverly Hilton i Beverly Hills i California og direktesendt p\xc3\xa5 TV-kanalen NBC. Talkshowverten Seth Meyers var programleder for utdelingen._NEWLINE_Oprah Winfrey ble tildelt \xc3\xa6resprisen Cecil B. DeMille Award under seremonien. Three Billboards Outside Ebbing, Missouri vant fire priser, blant annet for beste dramafilm. The Shape of Water og Lady Bird vant to priser hver. Big Little Lies, The Handmaid's Tale og The Marvelous Mrs. Maisel var blant TV-seriene som vant flest priser. Store deler av publikumet hadde kledd seg i sort for \xc3\xa5 vise sin st\xc3\xb8tte til #MeToo- og Time's Up-kampanjene. Flere vinnere snakket ogs\xc3\xa5 om #MeToo-fenomenet i takketalene sine, blant andre Oprah Winfrey. Winfrey fikk ellers mye oppmerksomhet i media for takketalen sin.\n_START_SECTION_\nNominerte og vinnere\n_START_PARAGRAPH_\nNominasjonene ble offentliggjort 11. desember 2017 av Sharon Stone, Alfre Woodard, Kristen Bell og Garrett Hedlund."